**รายงานการประชุมสภาเทศบาลตำบลคึกคัก สมัยสามัญ สมัยที่ 4 ประจำปี ๒๕6๑**

**ครั้งที่ 1/๒๕๖๑**

**วัน พฤหัสบดี ที่ 27 เดือน ธันวาคม พ.ศ. ๒๕๖๑ เวลา 09.๓๐ น.**

**ณ ห้องประชุมสภาเทศบาลตำบลคึกคัก อำเภอตะกั่วป่า จังหวัดพังงา**

-----------------------------------------------------------------------

**ผู้มาประชุม**

1. นายเสน่ห์ บุญน้อย ตำแหน่ง ประธานสภาเทศบาลตำบลคึกคัก
2. นายวีรพล สุทธิเพชร ตำแหน่ง รองประธานสภาเทศบาลตำบลคึกคัก
3. นายชาตรี หลีเจี้ย ตำแหน่ง สมาชิกสภาเทศบาลตำบลคึกคัก เขต ๑
4. นายนพพร ชนะภัย ตำแหน่ง สมาชิกสภาเทศบาลตำบลคึกคัก เขต ๑
5. นายสมคิด หมื่นกล้า ตำแหน่ง สมาชิกสภาเทศบาลตำบลคึกคัก เขต ๑
6. นายนิกร ทองลิ่ม ตำแหน่ง สมาชิกสภาเทศบาลตำบลคึกคัก เขต ๑
7. นายอุดม ตันเก่ง ตำแหน่ง สมาชิกสภาเทศบาลตำบลคึกคัก เขต ๑
8. นายนพดล นพฤทธิ์ ตำแหน่ง สมาชิกสภาเทศบาลตำบลคึกคัก เขต ๒

9) นายสมญา นพฤทธิ์ ตำแหน่ง สมาชิกสภาเทศบาลตำบลคึกคัก เขต ๒

10) นายกรวิภาส หมายแร่ ตำแหน่ง สมาชิกสภาเทศบาลตำบลคึกคัก เขต ๒

11) น.ส.เบญจมาศ ตันเก่ง ตำแหน่ง สมาชิกสภาเทศบาลตำบลคึกคัก เขต ๒

12) นายสมชาย ชูเหล็ก ตำแหน่ง สมาชิกสภาเทศบาลตำบลคึกคัก เขต 2

**ผู้เข้าร่วมประชุม**

1. นายสวัสดิ์ ตันเก่ง ตำแหน่ง นายกเทศมนตรีตำบลคึกคัก
2. นายกิตติพงศ์ กิจภูวดล ตำแหน่ง รองนายกเทศมนตรีตำบลคึกคัก
3. นายสิริธร บัวแก้ว ตำแหน่ง รองนายกเทศมนตรีตำบลคึกคัก
4. นายจุฬา เทียนครบ ตำแหน่ง ที่ปรึกษานายกเทศมนตรีตำบลคึกคัก
5. นายอนิวรรตน์ ไชยรัตน์ธนโชค ตำแหน่ง ปลัดเทศบาลตำบลคึกคัก/เลขานุการสภาฯ
6. นายสุขเกษม สมบัติ ตำแหน่ง รองปลัดเทศบาลตำบลคึกคัก
7. นางประทิพย์ ศรีสมทรง ตำแหน่ง ผู้อำนวยการกองคลัง
8. นายวัชรากร เดชประดิษฐ์ ตำแหน่ง หัวหน้าฝ่ายแบบแผนและก่อสร้าง
9. นายสมหมาย บุญลอย ตำแหน่ง รักษาการผู้อำนวยการกองการศึกษา

10) นายสามารถ ภักดีรัตน์ ตำแหน่ง รักษาการหัวหน้าสำนักปลัด

11) น.ส.เพชรน้ำหนึ่ง โนจากุล ตำแหน่ง เจ้าพนักงานสาธารณสุข

11) น.ส.นุชนาถ บัวแก้ว ตำแหน่ง ผู้ช่วยเจ้าพนักงานพัฒนาชุมชน

**เริ่มประชุมเวลา 09.๓๐ น**.

นายอนิวรรตน์ (ปลัด/เลขานุการฯ) ตามมติประชุมสภาเทศบาลตำบลคึกคัก สมัยสามัญ สมัยที่ 4 ประจำปี 2561 โดยกำหนดตั้งแต่วันที่ ๑ ธันวาคม ๒๕๖๑ มีกำหนดไม่เกิน ๓๐ วัน ประธานสภาได้นัดประชุมสภาเทศบาลตำบลคึกคัก สมัยสามัญ สมัยที่ 4 ครั้งที่ 1/๒๕๖๑ ในวัน พฤหัสบดี ที่ 27 ธันวาคม ๒๕๖๑ ตั้งแต่เวลา ๐๙.๓๐ น. ณ ห้องประชุมสภาเทศบาลตำบลคึกคัก บัดนี้ถึงเวลาประชุมแล้ว มีสมาชิกสภาเข้าประชุม จำนวน 12 ท่าน ครบองค์ประชุม เชิญท่านประธานดำเนินการประชุมตามวาระการประชุมต่อไปครับ

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**1.1 รายงานการดำเนินการของกองทุนหลักประกันสุขภาพ ประจำปี 2561** *(กองสาธารณสุข / ผช.เลขานุการกองทุนฯ)*

นายเสน่ห์ (ประธานสภาฯ) เชิญผู้ช่วยเลขานุการกองทุนครับ

น.ส.เพชรน้ำหนึ่ง (จพง.สาธารณสุข) สวัสดีค่ะกราบเรียนท่านประธานสภา ท่านผู้บริหารสมาชิกและผู้เข้าร่วมประชุมทุกท่านค่ะ ดิฉัน น.ส.เพชรน้ำหนึ่ง โนจากุล เจ้าพนักงานสาธารณสุขและผู้ช่วยเลขานุการ สรุปผลการดำเนินงานกองทุนหลักประกันสุขภาพฯ ปีงบประมาณ 2561 รายรับ 1) การสนับสนุนจากสำนักงานหลักประกันสุขภาพแห่งชาติ จำนวนเงิน 232,200 บาท 2) เทศบาลตำบลคึกคักสมทบ จำนวนเงิน 130,000 บาท 3) ยอดเงินคงเหลือของกองทุนจากปีงบประมาณ 2560 เป็นเงิน 418,593.39 บาท 4) ดอกเบี้ยเงินฝากธนาคาร ครั้งที่ 1 วันที่ 24 มีนาคม 2561 งบประมาณ 1,084.91 บาท 5) ดอกเบี้ยเงินฝากธนาคาร ครั้งที่ 2 วันที่ 27 กันยายน 2561 งบประมาณ 1,387.49 บาท รวมรายรับ เป็นเงิน 783,265.79 บาท รายจ่าย 1) แผนงานที่ 1 งบประมาณ 120,035 บาท โดยมีค่าใช้จ่ายดังนี้ โครงการอบรมฟื้นฟูจิตอาสาและ อสม. ในการดูแลแม่และเด็ก 0-5 ปี ในพื้นที่ตำบลคึกคัก งบประมาณ 14,500 บาท โครงการสตรียุคใหม่ใส่ใจมะเร็งปากมดลูก งบประมาณ 15,500 บาท โครงการดูแลสุขภาพช่องปากในกลุ่มเด็กก่อนวัยเรียน งบประมาณ 19,850 บาท โครงการอบรม “การดูแลวัยทองด้วยตนเอง” ด้วยศาสตร์การแพทย์แผนไทย งบประมาณ 9,100 บาท โครงการส่งเสริมสุขภาพผู้สูงวัย งบประมาณ 20,285 บาท โครงการปรับเปลี่ยนพฤติกรรมสักนิด ชีวิตยืนยาว งบประมาณ 9,300 บาท โครงการควบคุมป้องกันและค้นหาผู้ป่วยวัณโรค งบประมาณ 12,900 บาท โครงการฟื้นฟูอาสาสมัครสาธารณสุขในการควบคุมโรคติดต่อที่มียุงเป็นพาหนะนำโรคและการป้องกันโรคด้วยภูมิปัญญาท้องถิ่น งบประมาณ 18,600 บาท 2) แผนงานที่ 2 งบประมาณ 175,760 บาท โดยมีค่าใช้จ่ายดังนี้ โครงการพัฒนาทักษะชีวิตในวัยเรียน โรงเรียนวัดคมนียเขต งบประมาณ 56,700 บาท โครงการกินดี อยู่ดี ชีวีมีสุข (ตามหลัก 4 อ.) โรงเรียนบ้านบางเนียง งบประมาณ 101,340 บาท โครงการสร้างแกนนำออกกำลังกายด้วยบาสโลป ชมรม อสม.ตำบลคึกคัก งบประมาณ 17,720 บาท แผนงานที่ 3 งบประมาณไม่มีเนื่องจากไม่มีโครงการเสนอเข้ามา แผนงานที่ 4 งบประมาณ 4,600 บาท โดยมีค่าใช้จ่ายดังนี้ โครงการพัฒนาประสิทธิภาพการบริหารจัดการกองทุนหลักประกันสุขภาพและงานบริหารงานทั่วไปของกองทุนหลักประกันสุขภาพ งบประมาณ 4,600 บาท แผนงานที่ 5 งบประมาณไม่มีเนื่องจากไม่มีโรคระบาดหรือภัยพิบัติในพื้นที่ รวมรายจ่ายเป็นเงิน 300,395 บาท สรุปร้อยละและการใช้งบประมาณประจำปี 2561 จากรายรับในปีงบประมาณ 2561 (เงินสนับสนุนจาก สปสช.และเงินสมทบจากเทศบาล) คิดเป็นร้อยละ 82.94 สถานการณ์การเงินในปีงบประมาณ 2562 เงินคงเหลือปีงบประมาณ 2561 เป็นเงิน 482,870.79 บาท เงินจัดสรรจาก สปสช. 5,177 คน x 45 บาท เป็นเงิน 232, 965 บาท (รอการโอนงบประมาณ) เทศบาลสมทบ (≥ 50%) เป็นเงิน 130,000 บาท (รอการสมทบงบประมาณ) รวมเป็นเงิน 845,835.79 บาท

**1.2 รายงานการเงิน ประจำปี 2561** *(กองคลัง / ผอ.กองคลัง)*

นายเสน่ห์ (ประธานสภาฯ) รายงานการเงิน ประจำปี 2561 เชิญ ผอ.กองคลังครับ

นางประทิพย์ (ผอ.กองคลัง) กราบเรียนท่านประธานสภาท่านสมาชิกคณะผู้บริหารและผู้เข้าร่วมประชุมทุกท่านนะคะ งบแสดงผลการดำเนินงานรายจ่ายจากเงินรายรับ รายจ่ายเงินเดือนฝ่ายการเมือง รวมรายจ่ายจากเงินงบประมาณ 3,072,000 บาท เงินเดือนฝ่ายประจำรวมรายจ่ายจากเงินงบประมาณ 18,352,901.00 บาท ค่าตอบแทนรวมรายจ่ายจากเงินงบประมาณ 1,545,144.00 บาท ค่าใช้สอยรวมรายจ่ายจากเงินงบประมาณ 13,444,247.45 บาท ค่าวัสดุรวมรายจ่ายจากเงินงบประมาณ 8,392,357.99 บาท ค่าสาธารณูปโภค รวมรายจ่ายจากเงินงบประมาณ 2,130,058.30 บาท เงินอุดหนุน รวมรายจ่ายจากเงินงบประมาณ 3,463,845.44บาท รายจ่ายอื่นไม่มี งบกลางรวมรายจ่ายจากเงินงบประมาณ 10,632,437.37 บาท ค่าครุภัณฑ์ รวมรายจ่ายจากเงินงบประมาณ 1,763,573.00 บาท ค่าที่ดินและสิ่งก่อสร้าง รวมรายจ่ายจากเงินงบประมาณ 9,303,846.88 บาท รวมรายจ่ายจากเงินอุดหนุนเฉพาะกิจ 30,731,000.00 บาท รายรับ ภาษีอากรรวมรายจ่ายจากเงินงบประมาณ 41,582,259.40 บาท ค่าธรรมเนียมค่าปรับและใบอนุญาต รวมรายจ่ายจากเงินงบประมาณ 4,536,938.08 บาท รายได้จากทรัพย์สิน รวมรายจ่ายจากเงินงบประมาณ 904,185.10 บาท รายได้จากสาธารณูปโภคและการพาณิชย์ รวมรายจ่ายจากเงินงบประมาณ 2,331,942.00 บาท รายได้เบ็ดเตล็ด รวมรายจ่ายจากเงินงบประมาณ 75,327.00 บาท รายได้จากทุน รวมรายจ่ายจากเงินงบประมาณ ๒๖๐ บาท รัฐบาลจัดสรรให้ รวมรายจ่ายจากเงินงบประมาณ 32,120,425.99 บาท อุดหนุนทั่วไป รวมรายจ่ายจากเงินงบประมาณ 15,592,105.00 บาท เงินอุดหนุนเฉพาะกิจ รวมรายจ่ายจากเงินงบประมาณ 30,731,000.00 บาท

**1.3 รายงานผลการติดตามและประเมินผลแผนพัฒนาท้องถิ่นเทศบาลตำบลคึกคัก ประจำปีงบประมาณ ๒๕๖๑-2564** *(สำนักปลัด/หน.สำนักปลัด)*

นายเสน่ห์ (ประธานสภาฯ) เชิญ หน.สำนักปลัดครับ

นายสามารถ (หน.ฝ่ายอำนวยการ) เรียนท่านประธานสภาคณะผู้บริหารท่านสมาชิกและผู้เข้าร่วมประชุมทุกท่านครับ ขอรายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นของเทศบาลตำบลคึกคัก ประจำปีงบประมาณ พ.ศ.๒๕๖๑ โดยมี นายชาตรี หลีเจี้ย เป็นประธานกรรมการติดตามและประเมินผลแผนพัฒนา ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และแก้ไขเพิ่มเติมถึง (ฉบับที่ ๓) พ.ศ.๒๕๖๑ ข้อ ๑๒ (๓) กำหนดให้คณะกรรมการติดตามและประเมินผลแผนพัฒนาท้องถิ่น มีอำนาจหน้าที่ดังนี้ (๓) รายงานและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้ง ภายในเดือน ธันวาคมของทุกปี รายงานการติดตามและประเมินผลแผนพัฒนาท้องถิ่น ปี 2561 คณะกรรมการฯ จึงนำเสนอต่อสภาตามเอกสารรายงานผลที่แจ้งให้สมาชิกสภาทราบแล้วตามเอกสารประกอบวาระการประชุม

**มติที่ประชุม** รับทราบ

**ระเบียบวาระที่ ๒** **รับรองรายงานการประชุมสภาเทศบาลตำบลคึกคัก สมัยสามัญ**

**สมัยที่ 3 ครั้งที่ ๓/๒๕6๑ เมื่อวันที่ ๑๑ กันยายน ๒๕6๑**

นายเสน่ห์ (ประธานสภาฯ) รับรองรายงานการประชุมสภาเทศบาลตำบลคึกคัก สมัยสามัญ สมัยที่

3 ครั้งที่ ๓/๒๕6๑ เมื่อวันที่ ๑๑ กันยายน ๒๕61 เชิญ เลขานุการสภาเทศบาลครับ

นายอนิวรรตน์ (ปลัด/เลขานุการฯ) ขออนุญาตท่านประธานนะครับ รายงานการประชุมสภาเทศบาลตำบลคึกคัก สมัยสามัญ สมัยที่ **3** ประจำปี 2561 ครั้งที่ ๓/๒๕6๑ เมื่อวันที่ ๑๑ กันยายน ๒๕6๑ มีทั้งหมด ๒๑ หน้านะครับ หน้าแรกก็คือรายชื่อผู้เข้าร่วมประชุมผู้มาประชุมจำนวน 11 ท่าน ไม่มาประชุม 1 ท่าน เนื่องจากติดราชการ ผู้เข้าร่วมประชุมจำนวน ๘ ท่าน ในหน้าที่ ๒ ระเบียบวาระที่ ๑ เรื่องที่ประธานแจ้งให้ที่ประชุมทราบ มติที่ประชุมรับทราบ หน้าที่ ๔ ๑.๒ แจ้งเพื่อทราบการปรับยอดลูกหนี้ภาษีป้ายและค่าขยะมูลฝอย ประจำปี ๒๕๖๐ มติที่ประชุมรับทราบ หน้าที่ ๕ ระเบียบวาระที่ ๒ รับรองรายงานการประชุมสภาเทศบาลตำบลคึกคัก สมัยวิสามัญ สมัยที่ ๓ ครั้งที่ ๒/๒๕๖๑ เมื่อวันที่ ๓๐ สิงหาคม ๒๕๖๑ มติที่ประชุมสภาเห็นชอบ/รับรอง ด้วยเสียงเอกฉันท์ (เห็นชอบ ๑๑ เสียง/ไม่เห็นชอบไม่มี งดออกเสียงไม่มี) ในหน้าที่ ๖ เช่นเดียวกัน ระเบียบวาระที่ ๔ ญัตติที่ค้างพิจารณาไม่มี หน้าที่ ๗ ระเบียบวาระที่ ๕ ญัตติเสนอใหม่ ๕.๑ พิจารณาขออนุมัติโอนงบประมาณรายจ่าย ประจำปี ๒๕๖๑ ประเภทครุภัณฑ์ ที่ดินและสิ่งก่อสร้าง ตั้งจ่ายรายการใหม่ ครั้งที่../๒๕๖๑ กองช่าง มติที่ประชุม สภาอนุมัติด้วยเสียงเอกฉันท์ อนุมัติ ๑๑ เสียง/ไม่อนุมัติไม่มี งดออกเสียงไม่มี หน้าที่ ๙ ๕.๒ พิจารณาขออนุมัติกันเงินงบประมาณรายจ่ายประจำปีงบประมาณ ๒๕๖๑ มติที่ประชุม สภาอนุมัติด้วยเสียงเอกฉันท์ อนุมัติ ๑๑ เสียง ไม่อนุมัติไม่มี งดออกเสียงไม่มี) หน้าที่ ๑๑ ระเบียบวาระที่ ๖ เรื่องอื่นๆ มีถึงหน้าที่ ๒๑ มีท่านใดจะแก้ไขไหมครับส

นายสุขเกษม (รองปลัดฯ) ระเบียบวาระที่ ๒ ขออนุญาตเรียนท่านประธานสภาสมาชิกสภาคณะผู้บริหารและผู้เข้าร่วมประชุมทุกท่าน ผมนายสุขเกษม สมบัติ รองปลัดเทศบาลตำบลคึกคัก ขอแก้ไขรายงานการประชุม หน้าที่ ๑ ชื่อผู้เข้าร่วมประชุม ลำดับที่ ๕ น่าจะมีการพิมพ์ผิดพลาดคลาดเคลื่อนตกหล่น ขอแก้ไขชื่อที่พิมพ์ว่านายเกษม สมบัติ เป็นนายสุขเกษม สมบัติ ขอแก้ไขรายงานการประชุมหน้าที่ ๕ น่าจะเป็นการเข้าใจผิดในส่วนของนายวีรพล รองประธานสภาซึ่งบรรทัดสุดท้ายที่ขอมติที่ประชุม ใครเห็นด้วยให้ยกมือขึ้นครับ ซึ่งระเบียบวาระนี้มันอยู่ในระเบียบวาระที่ ๑ ซึ่งนางประทิพย์ ศรีสมทรง ผู้อำนวยการกองคลัง ได้แจ้งระเบียบวาระ ๑.๒ แจ้งเพื่อทราบเกี่ยวกับการปรับยอดลูกหนี้ภาษีป้าย และค่าขยะมูลฝอยประจำปี ๒๕๖๐ ของการคลัง ซึ่งระเบียบวาระนี้ไม่จำเป็นต้องขอมติที่ประชุม หรือขอความเห็นชอบให้สมาชิกสภาให้เห็นด้วย ก็ขอให้ฝ่ายเลขาแก้ไขข้อความให้ถูกต้องตามระเบียบวาระที่ ๑.๒ ด้วยครับ ขอแก้ไขรายงานการประชุม หน้าที่ ๑๕ ในส่วนที่ผมได้พูดในบรรทัดแรกคำสุดท้าย ซึ่งข้อความที่พิมพ์ในรายงานการประชุมจะเขียนว่ากล่าวพาดพิง ถึงผมก็เขาใช้สิทธิทำความเข้าใจนะครับ บรรทัดวรรคคำสุดท้ายคำว่าเขาขอแก้ไขเป็นคำว่าของ เพราะที่ถูกต้องก็คือผมก็ขอใช้สิทธิทำความเข้าใจนะครับและก็ในหน้าเดียวกันเป็นบรรทัดที่ ๕ ซึ่งข้อความน่าจะพิมพ์ตกคือประโยคที่ว่าราชการรับผิดชอบที่พิมพ์พิมพ์คำว่าราชการที่ผิดชอบพิมพ์คำว่ารับตกไป ขอแก้ไขบรรทัดที่ ๕ เพิ่มคำว่าราชการที่รับผิดชอบ ขอแก้ไขรายงานการประชุม หน้าที่ ๑๖ บรรทัดที่ ๔ ซึ่งพิมพ์ชื่อนักสันทนาการว่าชื่อ นายดนัย ที่ถูกต้องก็คือ นายตนัย เปลี่ยนจาก ดอเด็ก เป็นตอเต่า และบรรทัดเดียวกันคำว่ารับผิดชอบงานกิจการสันทนาการ ขอแก้ไขเป็นรับผิดชอบงานกีฬาและนันทนาการและต่อไปในหน้าเดียวกัน บรรทัดที่ ๒๖ หรือบรรทัดที่ ๔ นับจากบรรทัดสุดท้ายด้านล่างที่ผมพูดน่าจะพิมพ์ตกหล่น ในรายงานการประชุมพิมพ์ว่าผู้บังคับบัญชาซึ่งที่ถูกต้องควรจะเป็นผู้ใต้บังคับบัญชา ขอแก้ไขรายงานการประชุม หน้าที่ ๑๘ บรรทัดที่ ๖ ข้อความที่ว่า สท.สมชาย ประกาศใน วันที่ ๔ ขอแก้ไขเป็น สท.สมชาย ประกาศในรางวัลที่ ๔ และก็ในหน้าเดียวกันเป็นบรรทัดที่ ๒๗ หรือบรรทัดที่ ๓ นับจากบรรทัดสุดท้ายด้านล่างที่ผมพูดขอแก้ไขเป็นข้อความที่ว่าจะเอาเรื่องนี้ในที่ประชุมขอแก้ไขเป็นจะเอาเรื่องนี้ไปพูดในที่ประชุม ขอแก้ไขรายงานการประชุม หน้าที่ ๒๐ บรรทัดที่ ๑๐ จากประโยคที่พิมพ์ว่าหลังจากนั้นผมก็พูดกับผู้บังคับบัญชาขอแก้ไขเป็น หลังจากนั้นผมก็ขอพูดกับผู้ใต้บังคับบัญชา ขอบคุณครับ

นายอนิวรรตน์ (ปลัด/เลขานุการฯ) ท่านสมาชิกท่านอื่น มีเสนอแก้ไขเพิ่มเติมหรือไม่

นายเสน่ห์ (ประธานสภาฯ) หากท่านสมาชิกไม่คัดค้านถือว่าเห็นชอบแก้ข้อความตามที่เสนอนะครับ

สมาชิกท่านใด รับรองรายงานการประชุมสภาเทศบาลตำบลคึกคัก สมัยสามัญ สมัยที่ 3 ครั้งที่ ๓/๒๕6๑ เมื่อวันที่ ๑๑ กันยายน ๒๕6๑ ให้ยกมือขึ้นครับ

**มติที่ประชุม** สมาชิกสภาฯ รับรองรายงานการประชุม ด้วยเสียงเอกฉันท์ (รับรอง 12 เสียง/ไม่รับรอง – เสียง/งดออกเสียง – เสียง)

**ระเบียบวาระที่ ๓ เรื่องด่วนพิจารณา**

------------ไม่มี------------

**ระเบียบวาระที่ ๔ ญัตติที่ค้างพิจารณา**

------------ไม่มี------------

**ระเบียบวาระที่ ๕ ญัตติเสนอใหม่**

**๕.๑ พิจารณาขออนุมัติเปลี่ยนแปลงคำชี้แจงงบประมาณรายจ่ายประจำปีงบประมาณ ๒๕๖๒ ครั้งที่....../256๒** *(กองช่าง)*

นายเสน่ห์ (ประธานสภาฯ) ระเบียบกระทรวงมหาดไทยว่าด้วยวิธีการงบประมาณ พ.ศ.25๔1 ข้อ 2๙ การแก้ไขเปลี่ยนแปลงคำชี้แจงงบประมาณรายจ่ายในหมวดครุภัณฑ์ที่ดินและสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น) เชิญท่านนายกครับ

นายสวัสดิ์ (นายกเทศมนตรี) ประธานที่เคารพ ผมนายสวัสดิ์ ตันเก่ง นายกเทศมนตรี ผมมอบให้ ผอ.กองช่างชี้แจงรายลเอียดครับ

นายวัชรากร (รรก.ผอ.กองช่าง) กราบเรียนท่านประธานสภา ผมนายวัชรากร เดชประดิษฐ์ หัวหน้าฝ่ายแบบแผนและก่อสร้างรักษาการผู้อำนวยการกองช่างครับ ของกองช่างก็มีบัญชีแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ 2562 แผนงานอุตสาหกรรมและการโยธางานโครงสร้างพื้นฐานงบลงทุนหมวดรายจ่ายค่าที่ดินและสิ่งก่อสร้าง ประเภทรายจ่ายค่าก่อสร้างสาธารณูปโภคโครงการก่อสร้างถนนหินกะสะยกระดับซอยบ้านบางเนียง หมู่ที่ 5 งบประมาณอนุมัติ 1,536,600 บาท คำชี้แจงงบประมาณรายจ่ายที่ขอเปลี่ยนแปลง ข้อความเดิมเพื่อจ่ายเป็นค่าก่อสร้างถนนคอนกรีตเสริมเหล็ก ซอยบ้านบางเนียง (เอกศิลป์ตันสกุล) หมู่ที่ 5 ขนาดผิวจราจร กว้าง 8.00 เมตร ยาว 1,340.00 เมตร รายละเอียดตามแบบแปลนกองช่าง (ปรากฏตามแผนพัฒนาตำบลสี่ปี พ.ศ.2561-2564 เพิ่มเติมเปลี่ยนแปลง ฉบับที่ 3 หน้า 28) (กองช่าง) ข้อความใหม่เพื่อจ่ายเป็นค่าก่อสร้างถนนหินกะสะยกระดับ ซอยบ้านบางเนียง (เอกศิลป์ตันสกุล) หมู่ที่ 5 ขนาดผิวจราจร กว้าง 8.00 เมตร ยาว 1,340.00 เมตร รายละเอียดตามแบบแปลนกองช่าง(ปรากฏตามแผนพัฒนาตำบลสี่ปี พ.ศ.2561-2564 เพิ่มเติมเปลี่ยนแปลง ฉบับที่ 3 หน้า 28) (กองช่าง) เนื่องจากรายละเอียดของโครงการก่อสร้างถนนหินกะสะยกระดับ ซอยบ้านบางเนียง หมู่ที่ 5 ที่ตั้งไว้ ได้มีการเปลี่ยนแปลงรายละเอียดการเปลี่ยนแปลงครั้งนี้เป็นอำนาจของสภาท้องถิ่นตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ.2541 ข้อ 29 ผมขอนำเรียนเพียงเท่านี้ครับ ขอบคุณครับ

นายเสน่ห์ (ประธานสภาฯ) สมาชิกท่านใดจะอภิปรายเชิญครับ หากไม่มีผมขอมติที่ประชุมสมาชิกท่านใด อนุมัติเปลี่ยนแปลงคำชี้แจงงบประมาณรายจ่ายประจำปีงบประมาณ ๒๕๖๒ ครั้งที่....../256๒ กองช่าง ให้ยกมือขึ้นครับ

**มติที่ประชุม** สมาชิกสภาฯ อนุมัติ เปลี่ยนแปลงคำชี้แจงงบประมาณรายจ่ายประจำปีงบประมาณ ๒๕๖๒ ครั้งที่ 1/256๒ กองช่าง ด้วยเสียงเอกฉันท์ (อนุมัติ 12 เสียง/ไม่อนุมัติ – เสียง/งดออกเสียง – เสียง)

**5.2** **พิจารณาขออนุมัติเปลี่ยนแปลงคำชี้แจงงบประมาณรายจ่ายประจำปีงบประมาณ 256๒ ครั้งที่……/๒๕๖๒** (กองการศึกษา)

นายเสน่ห์ (ประธานสภาฯ) ระเบียบกระทรวงมหาดไทยว่าด้วยวิธีการงบประมาณ พ.ศ.25๔1 ข้อ 2๙ การแก้ไขเปลี่ยนแปลงคำชี้แจงงบประมาณรายจ่ายในหมวดครุภัณฑ์ที่ดินและสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น เชิญนายกเทศมนตรีครับ

นายสวัสดิ์ (นายกเทศมนตรี) ประธานที่เคารพ ผมนายสวัสดิ์ ตันเก่ง นายกเทศมนตรี ผมมอบให้ ผอ.กองการศึกษา ชี้แจงรายลเอียดครับ

นายสมหมาย (รรก.ผอ.กองการศึกษา) เรียนท่านประธานสภาเทศบาลตำบลคึกคักสมาชิกสภาเทศบาลคณะผู้บริหารและผู้เข้าร่วมประชุมทุกท่านครับ กระผมนายสมหมาย บุญลอย ตำแหน่งนักวิชาการศึกษาชำนาญการรักษาราชการแทนผู้อำนวยการกองการศึกษาเทศบาลตำบลคึกคัก นะครับ ขออนุญาตนำเรียนเสนอเรื่องขออนุมัติแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.2562 เรื่องเดิมตามที่เทศบาลตำบลคึกคักได้จัดทำ เทศบัญญัติงบประมาณรายจ่ายประจำปีงบประมาณ พ.ศ.2562 แผนงานการศึกษา งานบริหารงานทั่วไปเกี่ยวกับการศึกษา งบลงทุน หมวดค่าครุภัณฑ์ ประเภทครุภัณฑ์คอมพิวเตอร์ เครื่องคอมพิวเตอร์ งบประมาณที่ตั้งไว้ 90,000.-บาท (เก้าหมื่นบาทถ้วน) เครื่องพิมพ์แบบฉีดหมึกงบประมาณที่ตั้งไว้ 12,900.-บาท (หนึ่งหมื่นสองพันเก้าร้อยบาทถ้วน) และเครื่องคอมพิวเตอร์โน้ตบุ๊ก งบประมาณที่ตั้งไว้ 21,000.-บาท (สองหมื่นหนึ่งพันบาทถ้วน) เนื่องจากคำชี้แจงในเทศบัญญัติมีความผิดพลาดคลาดเคลื่อนจากข้อเท็จจริง ตามมาตรฐานเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ.2561 ซึ่งเป็นสาระสำคัญนั้น บันทึกแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ.2562 แผนงานการศึกษางานบริหารทั่วไปเกี่ยวกับการศึกษางบลงทุนหมวดรายจ่ายครุภัณฑ์ประเภทรายจ่ายครุภัณฑ์คอมพิวเตอร์ โครงการ 3.1.6.1 เครื่องคอมพิวเตอร์ งบประมาณอนุมัติ 9,000 บาท คำชี้แจงงบประมาณรายจ่ายที่ขอเปลี่ยนแปลง ข้อความเดิมจัดซื้อเครื่องคอมพิวเตอร์ แบบที่ 2 จำนวน 3 เครื่อง โดยมีรายละเอียดคุณลักษณะพื้นฐาน ดังนี้ มีหน่วยประมวลผลกลาง (CPU) ไม่น้อยกว่า 12 แกนหลัก (12 core) หรือดีกว่าสำหรับคอมพิวเตอร์แม่ข่าย (Server) โดยเฉพาะและโดยมีความเร็วสัญญาณนาฬิกาพื้นฐานไม่น้อยกว่ากว่า 2.1 GHz จำนวนไม่น้อยกว่า 2 หน่วย มีหน่วยประมวลผลกลาง (CPU) รองรับการประมวลผลแบบ 64 bit มีหน่วยความจำแบบ Cache Memory ไม่น้อยกว่า 16 MB มีหน่วยความจำหลัก (RAM) ชนิด ECC DDR 4 หรือดีกว่า ขนาดไมน้อยกว่า 32 GB สนับสนุนการทำงาน RAID ไม่น้อยกว่า RAID 0,1,4 มีหน่วยจัดเก็บข้อมูล (Hard Drive) ชนิด SCSI หรือ SAS ที่มีความเร็วไม่น้อยกว่า 10,000 รอบต่อนาที หรือชนิด Solid State Drive หรือดีกว่าและมีความจุไม่น้อยกว่า 450 GB จำนวนไม่น้อยกว่า) หน่วยมี DVD – ROM หรือดีกว่าแบบติดตั้งภายใน (Intermal) หรือภายนอก (Extermal) จำนวน 1 หน่วย มีช่องเชื่อมต่อระบบเครือข่าย (Network Interface) แบบ 10/100/100 Base – Tหรือดีกว่า จำนวนไม่น้อยกว่า 2 ช่อง มีจอภาพแบบ LED หรือดีกว่า ขนาดไม่น้อยกว่า 17 นิ้ว จำนวน 1 หน่วย มี Power Supply แบบ Redundant หรือ Hot Swap จำนวน 2 หน่วย จัดซื้อตามเกณฑ์ราคากลางและครุภัณฑ์คอมพิวเตอร์ ประจำปี พ.ศ.2561 ของกระทรวงดิจิทัลเพื่อเศรษฐกิจและสังคม และจัดซื้อได้เมื่อได้รับอนุมัติตากคณะกรรมการ ICT ระดับจังหวัดพังงาแล้วเท่านั้น (ปรากฏตามแผนพัฒนาท้องถิ่นสี่ปี 2561 – 2564 เพิ่มเติมเปลี่ยนแปลงฉบับที่ 3 หน้า 52) (กองการศึกษา) ข้อความใหม่ สำหรับงานประมวลผล แบบที่ 2 (จอสภาพขนาดไม่น้อยกว่า 19 นิ้ว) จำนวนเงิน 90,000.-บาท เพื่อจ่ายเป็นค่าจัดซื้อเครื่องคอมพิวเตอร์ สำหรับงานประมวลแบบที่ 2\* (จอภาพขนาดไม่น้อยกว่า 19 นิ้ว) จำนวน 3 เครื่อง โดยมีรายละเอียดคุณลักษณะพื้นฐาน ดังนี้ มีหน่วยประมวลผลกลาง (CPU) ไม่น้อยกว่า 4 แกนหลัก (4 core) จำนวน 1 หน่วย มีหน่วยความจำเป็นแบบ Cache Memory ขนาดไม่น้อยกว่า 8 MB มีความเร็วสัญญาณนาฬิกาพื้นฐานไม่น้อยกว่า 3.2 GHz มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่งหรือดีกว่า ดังนี้ 1) เป็นแผนวงจรเพื่อแสดงภาพแยกจากแผงวงจรหลักที่มีหน่วยความจำขนาดไม่น้อยกว่า 2 GB หรือ 2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing Unit ที่สามารถใช้หน่วยความจำหลักในการแสดงภาพขนาดไม่น้อยกว่า 2 GB หรือ 3) มีหน่วยประมวลผลเพื่อแสดงภาพที่มีความสามารถในการใช้หน่วยความจำหลักในการแสดงภาพขนาดไม่น้อยกว่า 2 GB มีหน่วยความจำหลัก (RAM) หรือ DDR4 หรือดีกว่ามีขนาดไม่น้อยกว่า 8 GB มีหน่วยจัดเก็บข้อมูล (Hard Drive) ชนิด SATA หรือดีกว่าขนาดความจุไม่น้อยกว่า 2 TB หรือชนิด Solid State Drive ขนาดความจุไม่น้อยกว่า 240 GB จำนวน 1 หน่วย มี DVD-RW หรือดีกว่า จำนวน 1 หน่วย มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง มีแป้นพิมพ์และเมาส์ จอภาพแบบ LED หรือดีกว่า มี Contrast Ratio ไม่น้อยกว่า 600 : 1 และมีขนาดไม่น้อยกว่า 19 นิ้ว จำนวน 1 หน่วย จัดซื้อตามเกณฑ์ราคากลางและครุภัณฑ์คอมพิวเตอร์ ประจำปี พ.ศ.2561 ณ วันที่ 23 พฤษภาคม 2561 ของกระทรวงดิจิทัลเพื่อเศรษฐกิจและสังคม และจัดซื้อได้เมื่อได้รับอนุมัติตากคณะกรรมการ ICT ระดับจังหวัดพังงาแล้วเท่านั้น (ปรากฏตามแผนพัฒนาท้องถิ่นสี่ปี 2561 – 2564 เพิ่มเติมเปลี่ยนแปลงฉบับที่ 3 หน้า 52) (กองการศึกษา) แผนงานการศึกษางานบริหารทั่วไปเกี่ยวกับการศึกษางบลงทุนหมวดรายจ่ายครุภัณฑ์ประเภทรายจ่ายครุภัณฑ์คอมพิวเตอร์ โครงการ 3.1.6.2 เครื่องพิมพ์แบบ ฉีดหมึก งบประมาณอนุมัติ 12,900 บาท คำชี้แจงงบประมาณรายจ่ายที่ขอเปลี่ยนแปลง ข้อความเดิมจัดซื้อเครื่องพิมพ์แบบฉีดหมึก พร้อมติดตั้งถังหมึกพิมพ์ (Ink Tank Printer) จำนวน 3 เครื่อง โดยมีรายละเอียดคุณลักษณะพื้นฐาน ดังนี้ เป็นเครื่องพิมพ์แบบฉีดหมึกพร้อมติดตั้งถังหมึกพิมพ์ (Ink Tank Printer) จากโรงงานผู้ผลิต มีความละเอียดในการพิมพ์ไม่น้อยกว่า 1,200x1,200 dpi มีความเร็วในการพิมพ์ร่างขาวดำ ไม่น้อยกว่า 20 หน้าต่อนาที (ppm) หรือ 8.8 ภาพต่อนาที (ipm) มีความเร็วในการพิมพ์ร่างสีไม่น้อยกว่า 10 หน้าต่อนาที (ppm) หรือ 4.5 ภาพต่อนาที (ipm) มีช่องเชื่อมต่อ (Interface) แบบ USB 2 หรือดีกว่า จำนวนไม่น้อยกว่า 1 ช่อง มีถาดใส่กระดาษไม่น้อยกว่า 50 แผ่น สามารถใช้ได้กับ A4, Letter, Legal และ Custom จัดซื้อตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ.2561 วันที่ 23 พฤษภาคม 2561 ของกระทรวงดิจิทัลเพื่อเศรษฐกิจและสังคม และจัดซื้อได้เมื่อได้รับอนุมัติจากคณะกรรมการ ICT ระดับจังหวัดพังงาแล้วเท่านั้น (ปรากฏตามแผนพัฒนาท้องถิ่นสี่ปี 2561 – 2564 เพิ่มเติมเปลี่ยนแปลงฉบับที่ 3 หน้า 53) (กองการศึกษา) ข้อความใหม่จัดซื้อเครื่องพิมพ์แบบฉีดหมึก พร้อมติดตั้งถังหมึกพิมพ์ (Ink Tank Printer) จำนวน 3 เครื่อง โดยมีรายละเอียดคุณลักษณะพื้นฐาน ดังนี้ เป็นเครื่องพิมพ์แบบฉีดหมึกพร้อมติดตั้งถังหมึกพิมพ์ (Ink Tank Printer) จากโรงงานผู้ผลิต มีความละเอียดในการพิมพ์ไม่น้อยกว่า 1,200x1,200 dpi มีความเร็วในการพิมพ์ร่างขาวดำ ไม่น้อยกว่า 20 หน้าต่อนาที (ppm) หรือ 8.8 ภาพต่อนาที (ipm) มีความเร็วในการพิมพ์ร่างสีไม่น้อยกว่า 10 หน้าต่อนาที (ppm) หรือ 4.5 ภาพต่อนาที (ipm) มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 1 ช่อง มีถาดใส่กระดาษไม่น้อยกว่า 50 แผ่น สามารถใช้ได้กับ A4, Letter, Legal และ Custom จัดซื้อตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ.2561 ณ วันที่ 23 พฤษภาคม 2561 ของกระทรวงดิจิทัลเพื่อเศรษฐกิจและสังคม และจัดซื้อได้เมื่อได้รับอนุมัติตากคณะกรรมการ ICT ระดับจังหวัดพังงาแล้วเท่านั้น (ปรากฏตามแผนพัฒนาท้องถิ่นสี่ปี 2561 – 2564 เพิ่มเติมเปลี่ยนแปลงฉบับที่ 3 หน้า 53) (กองการศึกษา) แผนงานการศึกษางานบริหารทั่วไปเกี่ยวกับการศึกษางบลงทุนหมวดรายจ่ายครุภัณฑ์ประเภทรายจ่ายครุภัณฑ์คอมพิวเตอร์ โครงการ 3.1.6.3 เครื่องคอมพิวเตอร์โน้ตบุ๊ก งบประมาณอนุมัติ 21,000 บาท คำชี้แจงงบประมาณรายจ่ายที่ขอเปลี่ยนแปลง ข้อความเดิมจัดซื้อเครื่องคอมพิวเตอร์โน้ตบุ๊กสำหรับงานประมวลผล จำนวน 1 เครื่อง โดยมีรายละเอียดคุณลักษณะพื้นฐาน ดังนี้ มีหน่วยประมวลผลกลาง (CPU) ไม่น้อยกว่า 2 แกนหลัก (2 core) จำนวน 1 หน่วย โดยมีคุณลักษณะอย่างใดอย่างหนึ่ง หรือดีกว่าดังนี้ 1) ในกรณีที่มีหน่วยจำแบบ Cache Memory ขนาดไม่น้อยกว่า 2 MB ต้องมีความเร็วสัญญาณนาฬิกาพื้นฐาน ไม่น้อยกว่า 3.0 GHz และมีหน่วยประมวลผลด้านกราฟิก (Graphics Processing Unit) ไม่น้อยกว่า 8 แกน หรือ 2) ในกรณีที่มีหน่วยความจำแบบ Cache Memory ขนาดไม่น้อยกว่า 3 MB ต้องมีความเร็วสัญญาณนาฬิกาพื้นฐานไม่น้อยกว่า 2.5 GHz และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง มีหน่วยความจำหลัก (RAM) ชนิด DDR4 หรือดีกว่า ขนาดไม่น้อยกว่า 8 GB มีหน่วยจัดเก็บข้อมูล (Hard Drive) ขนาดความจุไม่น้อยกว่า 1 TB หรือชนิด Solid State Drive ขนาดความจุไม่น้อยกว่า 120 GB จำนวน 1 หน่วย มีจอภาพที่รองรับความละเอียดไม่น้อยกว่า 1,366 x 768 Pixel และมีขนาดไม่น้อยกว่า 12 นิ้ว – DVD-RW หรือดีกว่า แบบติดตั้งภายใน (Internal) หรือภายนอก (External) จำนวน 1 หน่วย จัดซื้อตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ.2561 ณ วันที่ 23 พฤษภาคม 2561) ของกระทรวงดิจิทัลเพื่อเศรษฐกิจและสังคม และจัดซื้อได้เมื่อได้รับอนุมัติจากคณะกรรมการ ICT ระดับจังหวัดพังงาแล้วเท่านั้น (ปรากฏตามแผนพัฒนาท้องถิ่นสี่ปี 2561 – 2564 เพิ่มเติมเปลี่ยนแปลงฉบับที่ 3 หน้า 52) (กองการศึกษา) ข้อความใหม่จัดซื้อเครื่องคอมพิวเตอร์โน้ตบุ๊กสำหรับงานประมวลผล\* จำนวน 1 เครื่อง โดยมีรายละเอียดคุณลักษณะพื้นฐาน ดังนี้ มีหน่วยประมวลผลกลาง (CPU) ไม่น้อยกว่า 2 แกนหลัก (2 core) จำนวน 1 หน่วย โดยมีคุณลักษณะอย่างใดอย่างหนึ่ง หรือดีกว่าดังนี้ 1) ในกรณีที่มีหน่วยจำแบบ Cache Memory ขนาดไม่น้อยกว่า 2 MB ต้องมีความเร็วสัญญาณนาฬิกาพื้นฐาน ไม่น้อยกว่า 3.0 GHz และมีหน่วยประมวลผลด้านกราฟิก (Graphics Processing Unit) ไม่น้อยกว่า 8 แกน หรือ 2) ในกรณีที่มีหน่วยความจำแบบ Cache Memory ขนาดไม่น้อยกว่า 3 MB ต้องมีความเร็วสัญญาณนาฬิกาพื้นฐานไม่น้อยกว่า 2.5 GHz และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง มีหน่วยความจำหลัก (RAM) ชนิด DDR4 หรือดีกว่า ขนาดไม่น้อยกว่า 8 GB มีหน่วยจัดเก็บข้อมูล (Hard Drive) ขนาดความจุไม่น้อยกว่า 1 TB หรือชนิด Solid State Drive ขนาดความจุไม่น้อยกว่า 120 GB จำนวน 1 หน่วย มีจอภาพที่รองรับความละเอียดไม่น้อยกว่า 1,366 x 768 Pixel และมีขนาดไม่น้อยกว่า 12 นิ้ว มี DVD-RW หรือดีกว่า แบบติดตั้งภายใน (Internal) หรือภายนอก (External) จำนวน 1 หน่วย มีช่องเชื่อมต่อระบบเครือข่าย (Network Interface) แบบ 10/100/1000 Base – T หรือดีกว่าจำนวนไม่น้อยกว่า 1 ช่อง มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 3 ช่อง มีช่องเชื่อมต่อแบบ HDMI หรือ VGA จำนวนไม่น้อยกว่า 1 ช่อง สามารถใช้งานได้ไม่น้อยกว่า Wi-Fi (IEEE 802.11b,g,n,ac) หรือ Bluetooth จัดซื้อตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ.2561 ณ วันที่ 23 พฤษภาคม 2561 ของกระทรวงดิจิทัลเพื่อเศรษฐกิจและสังคม และจัดซื้อได้เมื่อได้รับอนุมัติจากคณะกรรมการ ICT ระดับจังหวัดพังงาแล้วเท่านั้น (ปรากฏตามแผนพัฒนาท้องถิ่นสี่ปี 2561 – 2564 เพิ่มเติมเปลี่ยนแปลงฉบับที่ 3 หน้า 52) (กองการศึกษา) เนื่องจากรายละเอียดของครุภัณฑ์ที่ตั้งไว้ มีข้อความคลาดเคลื่อนและเพื่อให้เกิดความชัดเจนในการจัดซื้อจัดจ้างการเปลี่ยนแปลงคำชี้แจง คำชี้แจงครั้งนี้เป็นอำนาจของสภาท้องถิ่น ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น ข้อ 29 จึงเรียนมาเพื่อให้สภาพิจารณาครับ

นายเสน่ห์ (ประธานสภาฯ) สมาชิกท่านใดจะอภิปรายเชิญครับ หากไม่มีผมขอมติที่ประชุมสมาชิกท่านใด อนุมัติเปลี่ยนแปลงคำชี้แจงงบประมาณรายจ่าย ประจำปีงบประมาณ ๒๕๖๒ ครั้งที่....../256๒ กองการศึกษา ให้ยกมือขึ้นครับ

**มติที่ประชุม** สมาชิกสภาฯ อนุมัติ เปลี่ยนแปลงคำชี้แจงงบประมาณรายจ่ายประจำปีงบประมาณ ๒๕๖๒ ครั้งที่ 2/256๒ กองการศึกษา ด้วยเสียงเอกฉันท์ (อนุมัติ 12 เสียง/ไม่อนุมัติ – เสียง/งดออกเสียง – เสียง)

**5.๓** **พิจารณาเสนอสมาชิกสภาเทศบาลตำบลคึกคัก จำนวน ๒ คน เป็นกรรมการในคณะกรรมการกองทุนหลักประกันสุขภาพตำบลคึกคัก** (กองสาธารณสุข/กองทุนหลักประกันสุขภาพฯ)

นายเสน่ห์ (ประธานสภาฯ) การดำเนินการตามประกาศคณะกรรมการหลักประกันสุขภาพแห่งชาติ เรื่องหลักเกณฑ์เพื่อสนับสนุนให้องค์กรปกครองส่วนท้องถิ่นดำเนินการบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ.๒๕๖๑ ประกาศเมื่อวันที่ ๑๓ กันยายน ๒๕๖๑ ข้อ ๑๒ ให้มีคณะกรรมการกองทุนหลักประกันสุขภาพประกอบด้วยฯ

(๓) สมาชิกสภาองค์กรปกครองส่วนท้องถิ่น ที่สภาองค์กรปกครองส่วนท้องถิ่นมอบหมาย จำนวน ๒ คน เป็นคณะกรรมการกองทุนซึ่งกรรมการกองทุนชุดเดิมฯ และอนุกรรมการกองทุนฯ อยู่ในตำแหน่งไปได้ไม่เกินเก้าสิบวันนับจากประกาศนี้ใช้บังคับ

นายอนิวรรตน์ (ปลัด/เลขานุการฯ) เนื่องจากประกาศคณะกรรมการหลักประกันสุขภาพแห่งชาติ เรื่องหลักเกณฑ์เพื่อสนับสนุนให้องค์กรปกครองส่วนท้องถิ่นดำเนินการบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ.๒๕๖๑ ประกาศเมื่อวันที่ ๑๓ กันยายน ๒๕๖๑ ข้อ ๑๒ ให้มีคณะกรรมการกองทุนหลักประกันสุขภาพประกอบด้วยฯ (๓) สมาชิกสภาองค์กรปกครองส่วนท้องถิ่น ที่สภาองค์กรปกครองส่วนท้องถิ่นมอบหมาย จำนวน ๒ คน เป็นคณะกรรมการกองทุนซึ่งกรรมการกองทุนชุดเดิมฯ และอนุกรรมการกองทุนฯ อยู่ในตำแหน่งไปได้ไม่เกินเก้าสิบวันนับจากประกาศนี้ใช้บังคับ ซึ่งประกาศดังกล่าว ใช้บังคับ ตั้งแต่วันที่ 1 ตุลาคม 2561 เป็นต้นไป จึงนำเสนอสภาให้พิจารณามอบหมาย ผู้แทนสภา จำนวน 2 ท่าน ร่วมเป็นคณะกรรมการกองทุนหลักประกันสุขภาพตำบลคึกคัก

นายเสน่ห์ (ประธานสภาฯ) เชิญท่านสมาชิกเสนอชื่อผู้ได้รับมอบหมายจากสภา จำนวน 2 ท่าน ครับ

นายสมญา (สท.เขต 2) ประธานที่เคารพ ผมนายสมญา นพฤทธิ์ สท.เขต 2 ขอเสนอ นายสมชาย ชูเหล็ก สท.เขต 2 เป็นคณะกรรมการกองทุน

นายชาตรี (สท.เขต 1) ประธานที่เคารพ ผมนายชาตรี หลีเจี้ย สท.เขต 1 รับรองครับ

นายนพพร (สท.เขต 1) ประธานที่เคารพ ผมนายนพพร ชนะภัย สท.เขต 1 รับรองครับ

นายอนิวรรตน์ (เลขานุการ) ผู้รับรองถูกต้องครับ

นายเสน่ห์ (ประธานสภาฯ) เชิญท่านสมาชิกเสนอชื่อผู้ไดรับมอบหมายจากสภา ท่านที่ 2 เชิญ ครับ

นายสมคิด (สท.เขต 1) ประธานที่เคารพ ผมนายสมคิด หมื่นกล้า สท.เขต 1 ขอเสนอ นางสาวเบญจมาศ ตันเก่ง สท.เขต 2 เป็นคณะกรรมการกองทุน

นายกรวิภาส (สท.เขต 2) ประธานที่เคารพ ผมนายกรวิภาส หมายแร่ สท.เขต 2 รับรองครับ

นายนิกร (สท.เขต 1) ประธานที่เคารพ ผมนายนิกร ทองลิ่ม สท.เขต 1 รับรองครับ

นายอนิวรรตน์ (เลขานุการ) ผู้รับรองถูกต้องครับ

นายเสน่ห์ (ประธานสภาฯ) มีสมาชิกท่านใดเสนอเพิ่มเติมหรือไม่ ถ้าไม่มี ถือว่าสภาเสนอชื่อผู้ที่ไดรับมอบหมายจากสภา ตามจำนวนที่กำหนด 2 ท่าน คือ

1. นายสมชาย ชูเหล็ก สท.เขต 2 เป็นคณะกรรมการกองทุนฯ
2. นางสาวเบญจมาศ ตันเก่ง สท.เขต 2 เป็นคณะกรรมการกองทุนฯ

ท่านใดเห็นชอบให้ยกมือขึ้นครับ

**มติที่ประชุม** สมาชิกสภาฯ เห็นชอบ ด้วยเสียงเอกฉันท์ (อนุมัติ 12 เสียง/ไม่อนุมัติ – เสียง/งดออกเสียง – เสียง)

**ระเบียบวาระที่ 6**  **เรื่องอื่นๆ** (ถ้ามี)

นายเสน่ห์ (ประธานสภาฯ) ต่อไปเข้าระเบียบวาระที่ 6 เรื่องอื่นๆ สมาชิกท่านใดมีข้อเสนอบ้างครับ เชิญครับ

นางภิญญาพัชญ์ (นักพัฒนาชุมชน) ขออนุญาตคะท่านประธานสภา ดิฉัน นางภิญญาพัชญ์ ไชยรัตน์ธนโชค นักพัฒนาชุมชน วันนี้ขออนุญาตปรึกษากับท่านสมาชิกทั้งสองเขตในเรื่องการซ่อมบ้านผู้สูงอายุ ขอชี้แจงเมื่อปีงบประมาณ พ.ศ.2561 เราได้งบประมาณมาจากสำนักงานพัฒนาสังคมและความมั่นคงของจังหวัดพังงา จำนวน 40,000.- บาท เพื่อซ่อมบ้านให้แก่ผู้สูงอายุที่ยากไร้ ในพื้นที่ตำบลคึกคัก หลังละ 20,000.- บาท โดยเป้าหมาย คือบ้าน นายบุญธรรม แก้วหนูนา ทำห้องน้ำใหม่ และนางสุวาส สั่งกลับ เปลี่ยนหลังคา (ชายคาบ้าน) เปลี่ยนพื้นครัว ประตูห้องน้ำ ทำราวเกาะห้องน้ำ ผนังห้องครัว ทั้งสองหลังไม่มีค่าแรง มีเฉพาะค่าวัสดุ โดยสำนักงานพัฒนาสังคมและความมั่นคงของมนุษย์จังหวัดพังงาเป็นผู้จัดซื้อวัสดุ ได้รับการสนับสนุนค่าแรงจาก ท่านนายกสวัสดิ์ ตันเก่ง สท.นพพร ชนะภัย สท.ชาตรี หลีเจี้ย สท.วีรพล สุทธิเพชร และสท.สมคิด หมื่นกล้า ปัญหาที่เราพบเจอคือ ช่างเราเป็นผู้ประมาณการซ่อมบ้าน แต่พอหน่วยงานเจ้าของงบประมาณถอดแบบ ให้ทางร้านวัสดุก่อสร้างเป็นผู้จัดสรร วัสดุบางอย่างไม่พอ บางอย่างมีมากเกินไป เช่น ปูน ,ทราย. อิฐบล๊อค มีมากเกินไป การจัดซื้อจัดจ้างเราไม่ได้เป็นผู้ดำเนินการเอง เราแก้ปัญหาโดยการเอาวัสดุที่เหลือไปสร้างห้องน้ำให้กับนายเทพ ชัยวงศ์ อยู่บนเขา หมู่ที่ 1 แกไม่มีห้องน้ำใช้ ลูกสาวกำลังโตเป็นสาวเวลาจะเข้าห้องน้ำก็ลำบาก ตัวแกเองไม่มีอาชีพที่แน่นอน ก็เลยเอาวัสดุที่เหลือไปให้แก่ นายเทพ ชัยวงศ์ แล้วนายกฯ ก็ซื้อท่อให้เพิ่ม ทั้งได้ปรึกษาหน่วยงานเจ้าของงบประมาณในเรื่องการดำเนินการดังกล่าวแล้ว ส่วนเรื่องกระเบื้องได้มาจากบ้านพักเด็กและครอบครัวจังหวัดพังงา สำหรับปีนี้ หากท่านสมาชิกเขตไหน จะซ่อมบ้านให้ผู้สูงอายุที่ยากไร้ ขอความร่วมมือให้สำรวจและแจ้งเข้ามาที่งานพัฒนาชุมชน ส่วนเรื่องค่าแรงในการซ่อมบ้านเราต้องมาคิดกันอีกที ในวันที่ 7 มกราคม 2562 นี้สำนักงานพัฒนาสังคมฯ ได้เชิญประชุมเรื่องนี้ ก็จะชี้แจงปัญหาให้เขาฟังอีกรอบหนึ่งคะ สำหรับโครงการนี้ความคิดเห็นส่วนตัวถือว่าดีนะคะอย่างของตาบุญธรรม แก้วหนูนา อยู่มาจนอายุ 70 กว่าแล้ว แกเพิ่งจะมีห้องน้ำที่บ้านของแกเอง แต่ปัญหาที่เกิดขึ้นระหว่างการซ่อมบ้านเราก็ต้องมาแก้กันที่ละอย่าง ขอบคุณมากคะ

นายสวัสดิ์ (นายกฯ) เรียนท่านประธานสภาและสมาชิกสภาทรงเกียรติที่เคารพทุกท่านครับ กระผมนายสวัสดิ์ ตันเก่ง นายกเทศมนตรีตำบลคึกคัก การช่วยเหลือบ้านผู้ยากไร้ งบประมาณที่ได้รับจัดสรร ไม่เคยเพียงพอ ผมเองต้องออกค่าแรง และอื่นๆให้ ที่ผ่านมา ก็จ่ายสมทบให้ครั้งละ 20,000-30,000 บาท ส่วนเรื่องการการรับการจัดสรรงบประมาณจากส่วนกลาง ก่อสร้างถนนสายชายทะเลบางเนียง งบประมาณ 30 กว่าล้าน ตอนนี้งบตกไปแล้ว เนื่องจากได้รับการจัดสรรงบประมาณ เมื่อวันที่ 28 กันยายน 2561 ก่อหนี้ไม่ทันในปีงบประมาณ 2561 ตามกฎหมายงบประมาณ อีกเรื่องหนึ่งแจ้งให้สมาชิกทราบ คือ ที่ดิน นสล. ม.5 ที่ติดกับ ที่ นสล.หนองมูลตะกั่ว ปัจจุบันสถาบันวิจัยจุฬาภรณ์ ได้ขอใช้ที่ดินดังกล่าวแล้ว กำลังจะดำเนินการรังวัดแนวเขตให้ชัดเจนต่อไป ปัญหาคือที่ดินดังกล่าว มีสิ่งก่อสร้าง เช่น ประปาหมู่บ้าน ได้ดำเนินการสร้างก่อนจะมีการขอใช้ที่ดิน อันนี้ต้องประสานกับสถาบันอีกครั้งหนึ่ง ว่าจะดำเนินการอย่างไร เมื่อมีการสอบเขตรังวัดใหม่

นายสุขเกษม (รองปลัดฯ) ระเบียบวาระที่ ๖ เรื่องอื่นๆ ขออนุญาตครับเรียนท่านประธานสภาสมาชิกสภาคณะผู้บริหารและผู้เข้าร่วมประชุมทุกท่าน ผมนายสุขเกษม สมบัติ รองปลัดเทศบาลตำบลคึกคัก ขออนุญาตพูดเพิ่มเติมตามที่ท่านนายกได้พูดคุยไปในระเบียบวาระเรื่องอื่นๆ เกี่ยวกับการปฏิบัติราชการในการจัดซื้อจัดจ้างซึ่งในขณะนี้การจัดซื้อจัดจ้างรถบรรทุกขยะของเทศบาลตำบลคึกคักซึ่งได้รับงบประมาณเงินอุดหนุนเฉพาะกิจจากกรมส่งเสริมการปกครองท้องถิ่น ในวงเงิน ๒,๔๐๐,๐๐๐ บาท ซึ่งในตอนนี้ก็มีการร้องเรียนในการจัดซื้อจัดจ้าง ซึ่งผมเองในฐานะดูแลรับผิดชอบกองคลัง ก็ได้ทำรายงานชี้แจงแก้ข้อกล่าวหาร้องเรียนไปแล้ว โดยหลังจากนั้นก็ต้องรายงานให้อำเภอทราบเพื่อรายงานต่อให้ผู้ว่าราชการจังหวัดพังงาทราบซึ่งทางจังหวัดพังงา ก็ต้องรายงานให้กรมบัญชีกลางทราบต่อไป ซึ่งในเรื่องนี้ที่ผมนำเรียนให้ที่ประชุมทราบจะแสดงให้เห็นว่าการจัดซื้อจัดจ้างในบางเรื่องบางโครงการบางครั้งก็มีปัญหาซึ่งการจัดซื้อรถบรรทุกขยะนับว่าเป็นสิ่งที่ดีและได้ประโยชน์ต่อเทศบาลตำบลคึกคักเป็นอย่างยิ่ง เพราะเทศบาลตำบลคึกคักเป็นพื้นที่ท่องเที่ยวมีสถานประกอบการอยู่หลายแห่ง ปริมาณขยะก็มีจำนวนมากหากการจัดซื้อรถบรรทุกขยะไม่มีปัญหาอุปสรรคก็จะช่วยเพิ่มประสิทธิภาพในการจัดเก็บขยะให้พ่อแม่พี่น้องและประชาชนได้ดีเป็นอย่างยิ่ง ซึ่งหลังจากที่ได้มีการร้องเรียนเข้ามาแล้วเมื่อวานก็มีหนังสืออุทธรณ์จากผู้ประกอบการซึ่งได้ยื่นอุทธรณ์ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.๒๕๖๐ เพิ่มเติมเข้ามาอีกซึ่งปลัดเทศบาลในฐานะประธานพิจารณาผลการประกวดราคาด้วยระบบอิเล็คทรอนิกส์ก็ได้เขียนเนื้อหาสาระเพื่อแก้ คำอุทธรณ์และก็มอบให้ผมมาดูแลเพิ่มเติมในประเด็นที่ยังไม่ครบถ้วนสมบูรณ์ ซึ่งการอุทธรณ์นี้เทศบาลตำบลคึกคักจะต้องดำเนินการให้แล้วเสร็จภายใน 7 วัน หากเห็นด้วยแต่หากไม่เห็นด้วยให้เพิ่มเวลาได้อีกนับจากวันที่ครบ 7 วันได้อีก 3 วัน ซึ่งผมก็ต้องมาดูแลในประเด็นนี้เพื่อจะได้แก้คำอุทธรณ์ ส่งให้คณะกรรมการวินิจฉัยปัญหาอุทธรณ์ของกระทรวงการคลังตามระเบียบต่อไป ที่พูดให้ที่ประชุมได้รับทราบก็เพื่อจะให้ที่ประชุมได้รับรู้ในบางเรื่องเกี่ยวกับการจัดซื้อจัดจ้าง ซึ่งผมมาดูแลรับผิดชอบกองคลังผมก็ได้ทุ่มเทความรู้ความสามารถ เพื่อแก้ไขปัญหาเพื่อให้การปฏิบัติราชการของเทศบาลตำบลคึกคักเป็นไปด้วยความเรียบร้อย ไม่มีข้อร้องเรียนกล่าวหาถ้าการบริหารราชการมีประสิทธิภาพมีประสิทธิผลเกิดประโยชน์สูงสุดต่อประชาชนและประเทศชาติ ขอบคุณครับ

นายสมญา (สท.เขต 2) ขออนุญาตครับผมสมญา นพฤทธิ์ สมาชิกสภาเทศบาล เขต ๒ คึกคัก

การก่อสร้างถนน บริเวณชายทะเล หมู่ที่ 3 ชาวบ้านในพื้นที่แจ้งความประสงค์ ให้ทางเทศบาลหรือหน่วยงานราชการสร้างถนนเลียบหาดคึกคัก ผมไม่ทราบว่าสามารถดำเนินการได้หรือไม่ เพราะโดยสภาพ มีเส้นทางสัญจรอยู่มานานแล้ว

นายสามารถ (หน.ฝ่ายอำนวยการ) เรียนท่านประธานสภาเทศบาลตำบลคึกคัก สมาชิกสภาผู้ทรงเกียรติคณะผู้บริหารผู้เข้าร่วมประชุมทุกท่านครับ ผมสามารถ ภักดีรัตน์ หัวหน้าฝ่ายอำนวยการรักษาราชการแทนหัวหน้าสำนักปลัดเทศบาล การก่อสร้างถนนในเขตที่ดิน นสล. ได้ ต้องขออนุญาตให้ใช้ให้ถูกต้องตามระเบียบของทางราชการก่อน จึงจะดำเนินการใช้งบประมาณของทางราชการได้ เพราะการที่เทศบาลตำบลคึกคักจะใช้งบประมาณของทางราชการดำเนินการก่อสร้างถนนไม่ว่าเป็นที่สาธารณะประโยชน์หรือที่ นสล. ก็ตามก็ต้องตรวจสอบพื้นที่ดังกล่าวให้ถูกต้อง และต้องขออนุญาตใช้ตามระเบียบที่ทางราชการกำหนดไว้ด้วย

นายอนิวรรตน์(เลขานุการ) ที่บริเวณนั้นการให้หน่วยงานใดใช้ประโยชน์หากเป็นที่ นสล.เทศบาลตำบลคึกคัก ก็ต้องประสานกับหน่วยงานที่กระทรวงมหาดไทยได้อนุญาตให้ถูกต้องตามระเบียบของทางราชการก่อน จึงจะดำเนินการใช้งบประมาณของทางราชการได้ การใช้งบประมาณในการก่อสร้างถนนนั้นเทศบาลตำบลคึกคัก ในฐานะเป็นองค์กรปกครองส่วนท้องถิ่นก็ต้องดูกฎหมายหลายตัวประกอบด้วยกันไม่ว่าจะเป็นประมวลกฎหมายที่ดิน พระราชบัญญัติลักษณะปกครองท้องที่ และ ระเบียบกระทรวงมหาดไทยว่าด้วยการดูแลรักษาและคุ้มครองป้องกันที่ดินอันเป็นสาธารณะสมบัติของแผ่นดินสำหรับพลเมืองใช้ร่วมกัน เพราะการที่เทศบาลตำบลคึกคักจะใช้งบประมาณของทางราชการดำเนินการก่อสร้างถนนไม่ว่าเป็นที่สาธารณะประโยชน์ หรือที่ นสล. ก็ตามต้องตรวจสอบพื้นที่ดังกล่าวให้ถูกต้อง หรือแม้สภาพเป็นถนนอยู่ก็ตาม หรือถนนที่เอกชนจะให้หน่วยงานราชการดำเนินการก็ต้องได้รับการอุทิศหรือยินยอมเป็นหลักฐานเพื่อสาธารณประโยชน์แล้วเท่านั้น อีกประเด็นหนึ่งการก่อสร้างถนน ปัจจุบัน กองช่างต้องตรวจสอบระบบที่ดิน ว่าเป็นสาธารณะหรือไม่ก่อน ก่อนที่จะดำเนินการ ที่ นสล.แปลงดังกล่าว ในสารบบ ยังไม่ปรากฏว่าเป็นถนนหรือทางสาธารณะแต่อย่างใด

นายสวัสดิ์ (นายกเทศมนตรี) การก่อสร้างถนนสายดังกล่าว ยังต้องศึกษารายละเอียดอีกมาก เนื่องจาก อาจจะเกิดความขัดแย้งในพื้นที่ได้ เรื่องดังกล่าวต้องนำปรึกษาหลายฝ่ายก่อนนะครับ

นายสุขเกษม (รองปลัดฯ) ขออนุญาตครับเรียนท่านประธานสภาสมาชิกสภาคณะผู้บริหารและผู้เข้าร่วมประชุมทุกท่าน ผมนายสุขเกษม สมบัติ รองปลัดเทศบาลตำบลคึกคัก ขอชี้แจงเพิ่มเติมในส่วนที่ สท.สมญา นพฤทธิ์ ได้พูดคุยเกี่ยวกับการใช้งบประมาณของทางราชการในการก่อสร้างถนนในบริเวณระหว่างโรงแรมออร์คิด และโรงแรมเดอะ เฮเว่น ซึ่งการใช้งบประมาณในการก่อสร้างถนนนั้นเทศบาลตำบลคึกคักในฐานะเป็นองค์กรปกครองส่วนท้องถิ่นก็ต้องดูกฎหมายหลายตัวประกอบด้วยกันไม่ว่าจะเป็นประมวลกฎหมายที่ดิน พระราชบัญญัติลักษณะปกครองท้องที่ พ.ศ.2457 แก้ไขเพิ่มเติมถึงฉบับที่ 11 พ.ศ.2551 และระเบียบกระทรวงมหาดไทยว่าด้วยการดูแลรักษาและคุ้มครองป้องกันที่ดินอันเป็นสาธารณะสมบัติของแผ่นดินสำหรับพลเมืองใช้ร่วมกัน พ.ศ.2553 เพราะการที่เทศบาลตำบลคึกคักจะใช้งบประมาณของทางราชการดำเนินการก่อสร้างถนนไม่ว่าเป็นที่สาธารณะประโยชน์หรือที่ นสล. ก็ตามก็ต้องตรวจสอบพื้นที่ดังกล่าวให้ถูกต้อง และต้องขออนุญาตใช้ตามระเบียบที่ทางราชการกำหนดไว้ ที่ท่าน สท.สมญา นพฤทธิ์ได้พูดคุยนั้นก็เมื่อกี้นายสามารถภักดีรัตน์หัวหน้าฝ่ายอำนวยการก็ได้ชี้แจงไปในเบื้องต้นแล้ว ถึงแม้นที่นั้นต้องไปตรวจสอบดูในสารบบของสำนักงานที่ดินจังหวัดพังงาสาขาตะกั่วป่าด้วยว่าบริเวณทางดังกล่าวเป็นที่ นสล. คำว่าที่ นสล. ก็คือกระทรวงมหาดไทยได้อนุญาตออกเป็นหนังสือสำคัญที่หลวงและได้ระบุว่าที่บริเวณนั้นให้หน่วยงานใดใช้ประโยชน์หากเป็นที่ นสล.เทศบาลตำบลคึกคักก็ต้องประสานกับหน่วยงานที่กระทรวงมหาดไทยได้อนุญาตให้ใช้เสียก่อนให้ถูกต้องตามระเบียบของทางราชการก่อนจึงจะดำเนินการใช้งบประมาณของทางราชการได้ ส่วนที่สาธารณะประโยชน์หรือที่ดินอันเป็นสาธารณะสมบัติของแผ่นดินก็เช่นเดียวกันตามที่ผมได้นำเรียนชี้แจงในเบื้องต้น เพราะตามพระราชบัญญัติลักษณะปกครองท้องที่ตามที่ผมได้กล่าวไปแล้วนายอำเภอมีหน้าที่ร่วมกับองค์กรปกครองส่วนท้องถิ่น ในการรักษาและคุ้มครองป้องกันที่ดินอันเป็นสาธารณะสมบัติของแผ่นดินที่ประชาชนใช้ประโยชน์ร่วมกัน ซึ่งเป็นสาธารณะประโยชน์อื่นอันอยู่ในเขตอำเภอซึ่งเป็นไปตามมาตรา 122 แห่งพระราชบัญญัติดังกล่าวและในมาตราดังกล่าวยังรับบัญญัติต่อไปอีกว่านายอำเภอและองค์กรปกครองส่วนท้องถิ่นไม่มีอำนาจใช้หรือยินยอมให้บุคคลอื่นใช้ที่ดินตามวรรคหนึ่งเว้นแต่จะได้รับความเห็นชอบจากผู้ว่าราชการจังหวัดและปฏิบัติตามประมวลกฎหมายที่ดินและกฎหมายที่เกี่ยวข้องตามที่ผมได้เรียนชี้แจงไปแล้ว สำหรับในระเบียบกระทรวงมหาดไทยว่าด้วยการดูแลรักษาและคุ้มครองป้องกันที่ดินอันเป็นสาธารณะสมบัติของแผ่นดิน สำหรับพลเมืองใช้ร่วมกัน พ.ศ.2553 ก็เช่นเดียวกัน ซึ่งในข้อ 7 ระเบียบดังกล่าวก็กำหนดไว้ว่านายอำเภอและองค์กรปกครองส่วนท้องถิ่นไม่มีอำนาจใช้หรือยินยอมให้บุคคลอื่นใช้ที่ดินอันเป็นสาธารณะสมบัติของแผ่นดินสำหรับพลเมืองใช้ร่วมกัน เว้นแต่จะได้รับความเห็นชอบจากผู้ว่าราชการจังหวัด และปฏิบัติตามประมวลกฎหมายที่ดินกฎหมายอื่นที่เกี่ยวข้องและระเบียบที่กระทรวงมหาดไทยกำหนด ดังนั้นตามที่ สท.สมญา นพฤทธิ์ ได้พูดคุยเกี่ยวกับการจัดแจ้งงบประมาณของเทศบาลตำบลคึกคักในการที่จะไปก่อสร้างถนน คสล. ในบริเวณพื้นที่ดังกล่าวก็ต้องให้สำนักปลัดเทศบาลตรวจสอบเอกสารสารบบจากสำนักงานที่ดินจังหวัดพังงา สาขาตะกั่วป่าก่อนเพื่อความถูกต้องชัดเจน เพื่อไม่ให้มีปัญหาในการปฏิบัติในภายภาคหน้า เพราะหากดำเนินการไปแล้วการใช้ที่ดินบริเวณดังกล่าวซึ่งเทศบาลตำบลคึกคักไม่ได้ขออนุญาตหรือดำเนินการถูกต้องได้ตามขั้นตอนว่าจะเป็นปัญหาในการใช้งบประมาณ หากสำนักงานตรวจเงินแผ่นดินเข้ามาตรวจสอบในภายหลังก็ขอนำเรียนชี้แจงเพิ่มเติมในประเด็นนี้ให้ที่ประชุมทราบเพียงเท่านี้ครับ ขอบคุณมากครับ

นายสิริธร (รองนายกฯ) ขออนุญาตท่านประธานสภา สำหรับผมนายสิริธร บัวแก้ว รองนายกเทศบาลตำบลคึกคัก ผมมีเรื่องที่จะนำแจ้งในที่ประชุมสภาให้ทราบประมาณ 2-3 เรื่อง เรื่องแรกเกี่ยวกับการจัดงานวันเด็กซึ่งจะจัดขึ้นในวันเสาร์ที่ 12 มกราคม 2562 ซึ่งทางเทศบาลตำบลคึกคักเราได้จัดเตรียมความพร้อมไว้หมดแล้วนะครับ ซึ่งกิจกรรมหลักๆ ในงานวันเด็กก็จะมี บาร์เทนเดอร์โชว์จากผู้เชี่ยวชาญหลายโรงแรมนะครับจะมาโชว์ให้เด็กและเยาวชนได้ดูจากชมรมเชฟเขาหลักที่จะจัดกิจกรมโชว์ของบาร์เทนเดอร์มาให้ปีนี้นะครับ จะนำทีมโดยคุณวันชัย ลากูน่านะครับและกิจกรรมที่สองบนเวทีจะเป็นเรื่องของการแสดงมายากลนะครับ ซึ่งเราได้ติดต่อไปเรียบร้อยแล้วนะครับจากทางภูเก็ตซึ่งปีนี้ก็จะมาเล่นให้อย่างเต็มที่เลยนะครับ และก็จะมีการเดินไม้ไผ่ จะมีการทำลูกโป่งแจกเด็กด้วยนะครับและกิจกรรมบนเวทีอีกอย่างจะเป็นการแสดงของเด็กนักเรียนสามโรงเรียนก็จะเป็นโรงเรียนปากวีปการแสดง 1 ชุด โรงเรียนวัดคมนียเขตการแสดง 1 ชุด และโรงเรียนบางเนียงการแสดง 1 ชุด และมีการมอบทุนการศึกษาบนเวทีก็ยังไม่ทราบว่าจำนวนทุนที่แน่นอนนะครับ สุดท้ายก็จะเป็นการจับฉลาก นะครับจะเป็นของรางวัลใหญ่ๆ ในส่วนปีนี้ก็เป็นบทเรียนที่ว่าของรางวัลเราเยอะมากเราใช้เวลาในการจับรางวัลบนเวทีค่อนข้างจะเยอะ สำหรับปีนี้นะครับได้มีการประสานไปกับทางวิทยาลัยชุมชนโดยหลักสูตรปฐมวัย ซึ่งมาร่วมกับเราก็จะให้หลักสูตรปฐมวัยมาทำบูธของเทศบาลคึกคัก 1 บูธ เป็นบูธกิจกรรมเกี่ยวกับการเล่นเกมส์ต่างๆ ซึ่งได้หลักสูตรปฐมวัยประมาณ 8-9 คน จากวิทยาลัยชุมชนจะมาเป็นเจ้าหน้าที่วิทยากรที่คิดเกมส์ให้เด็กนี่ของรางวัลเล็กๆ น้อยๆ ที่จะมูฟ ให้เด็กเข้ามาอยู่ในบูธนี้นะครับเพื่อจะทำให้เวลาใช้บนเวทีให้มันน้อยลงนะครับ สำหรับกำหนดการคร่าวๆ นะครับ เริ่มเวลา 07.00 น. สำหรับกำหนดการโครงการกิจกรรมวันเด็กแห่งชาติประจำปี 2562 นะครับ ซึ่งจะมีกำหนดการคร่าวๆ ดังนี้นะครับ ซึ่งเราจะจัดในวันเสาร์ที่ 12 มกราคม เวลาเริ่มประมาณ 07.00 น. จนถึง 12.00 น. นะครับ บริเวณสวนป่าโรงเรียนวัดคมนียเขต เวลา 07.00 น. คณะกรรมการดำเนินการโครงการงานกิจกรรมวันเด็กแห่งชาติจะพร้อมกัน ณ บริเวณที่จัดงานสวนป่าและจะเปิดรับลงทะเบียนเพื่อรับรางวัล ณ จุดรับลงทะเบียน เวลา 07.30 น. จะเป็นการแสดงของโรงเรียนวัดคมนียเขต 1 ชุด การแสดงของนักเรียนโรงเรียนบ้านบางเนียง 1 ชุด และการแสดงของนักเรียนโรงเรียนบ้าน ปากวีป 1 ชุด เวลา 08.30 น. คณะผู้บริหารเทศบาลตำบลคึกคักสมาชิกสภาเทศบาลหัวหน้าส่วนราชการ กำนันผู้ใหญ่บ้านผู้บริหารสถานศึกษาและแขกผู้มีเกียรติพร้อมกัน ณ บริเวณงานอ่านสารวันเด็กแห่งชาติประจำปี 2562 ของพลเอกประยุทธ์ จันทร์โอชา โดยว่าที่ร้อยตรีบุญเลิศ สุวรรณรัตน์ ผู้อำนวยการโรงเรียนบ้านบางเนียง กล่าวรายงานโดย นายเสน่ห์ บุญน้อย ประธานสภาเทศบาลตำบลคึกคัก ประธานกล่าวเปิดงานวันเด็กแห่งชาติประจำปี 2562 โดยนายสวัสดิ์ ตันเก่ง นายกเทศมนตรีตำบลคึกคัก และจะมีพิธีมอบทุนการศึกษานะครับตามลำดับ และหลังจากนั้นก็จะเป็นการแสดงบาร์เทนเดอร์โชว์และจะเป็นการแสดงมายากลนะครับ ต่อจากนั้นก็จะเป็นกิจกรรมบนเวทีเรื่อยๆ นะครับและมีการจับหางบัตรเพื่อลุ้นรับรางวัลนะครับ ส่วนเวลา 09.30 น. จะปิดรับลงทะเบียนเพื่อรับรางวัลเริ่มจับรางวัลเลยนะครับ 09.30 น. เริ่มเปิดบูธบริการอาหารและเครื่องดื่มบริเวณซุ้มต่างๆ ก็คิดว่าประมาณ 12.00 น. จะเสร็จสิ้นกิจกรรมงานวันเด็กแห่งชาตินะครับ สำหรับเรื่องที่ 2 ที่ผมจะนำเรียนแจ้งในที่สภาทราบนะครับเกี่ยวกับเรื่องของการร้องเรียนต่างๆ ที่เกิดขึ้นในเทศบาลตำบลคึกคักนี่ก็เป็นนโยบายของท่านนายกนะครับ ซึ่งตอนนี้เราค่อนข้างจะได้วางระบบค่อนข้างจะรัดกุมเกี่ยวกับเรื่องร้องเรียนนะครับ ปัญหาต่างๆ ที่เกี่ยวกับเรื่องร้องเรียนนะครับจะมาจากหลายๆ เรื่องนะครับ ปัญหาหลักๆ จะเกี่ยวกับเรื่องของไฟฟ้า ระบบประปานะครับ และก็มีถนนมีขยะและก็มีการกีดขวางทางเท้าและต้นไม้และมีการตัดหญ้าพวกนี้นะครับจะเป็นปัญหาหลักๆ ซึ่งไฟฟ้าตอนนี้เราก็ได้จัดเจ้าหน้าที่นะครับในการออกตรวจนะครับบริเวณไหนที่มีการชำรุดหรือไฟดับก็จะมีการไล่ซ่อมแซมอยู่นะครับ ส่วนของประปานี่ก็คือต้องยอมรับนะครับบางครั้งก็เกิดปัญหาบ้างเกิดอุบัติเหตุบ้างบางครั้งก๊อกรั่วน้ำรั่วเจ้าหน้าที่เราก็คอยสแตนบายในการที่จะเข้าไปซ่อมแซมและก็จะคอยดูแลเพื่อบริการประชาชน ส่วนเรื่องของถนนง่ายๆ ก็คือบางครั้งถนนในตรอกในซอกในซอยที่ทำด้วยยางมะตอยเป็นหลุมเป็นบ่อมีกรวดมีทรายหรือจะมีหญ้าริมถนนตรงนี้นะครับจะมีเจ้าหน้าที่ของเราเข้าไปซ่อมแซมในการปะถนนกวาดทรายฉีดล้างเราก็ทำอยู่เป็นประจำนะครับ ในส่วนเรื่องของขยะนี่ก็เป็นปัญหาใหญ่นะครับตอนนี้เราก็ไล่แก้อยู่เรื่อยๆ นะครับแต่ก็มีบางจุดในการทิ้งที่สาธารณะไม่มีระเบียบในการทิ้งคือไม่ใส่ลงในถังนะครับจะชอบเอามาตั้งกองอยู่ข้างถังนะครับก็กำลังหาวิธี และยังมีอยู่บางที่คือพูดตรงๆ ว่าเห็นแก่ตัวไปทิ้งในที่สาธารณะคือไปแอบทิ้งเราก็ได้มีการเอาป้ายไปติดประกาศว่าห้ามทิ้งขยะ ส่วนเรื่องการกีดขวางทางเท้านี่ก็เป็นปัญหามาจากการร้องเรียนนะครับซึ่งได้จัดชุดของสาธารณสุข และก็ทางโยธาเราได้ลงพื้นที่ในการออกตรวจนะครับ อย่างเช่น หน้าเซเว่นริมถนนมีรถสามล้อที่ขายของมีการเทน้ำมันลงในรางระบายน้ำสาธารณะก็มีการเข้าไปว่ากล่าวตักเตือน และกำลังที่จะพูดคุยในการจัดระบบนะครับว่าอย่าไปตั้งบนทางเท้าเพราะว่าฝรั่งนักท่องเที่ยวเดินเขาเดินบนทางเท้าไม่ได้ และไปเดินบนถนนมันก็มีปัญหาเกิดอุบัติเหตุได้นะครับตรงนี้ เราก็ไล่ๆ ดูอยู่นะครับส่วนเรื่องของต้นไม้ค่อนข้างจะเยอะนะครับ บางทีมีหนังสือร้องเรียนมากิ่งไม้จะหักบ้างกิ่งไม้ผุบ้างหรือว่ากิ่งไม้ทับสายไฟบ้าง เราก็ส่งเจ้าหน้าที่เข้าไปดำเนินการให้อยู่เรื่อยๆ นะครับ ในส่วนเรื่องของหญ้าโดยเฉพาะที่สาธารณะที่ประชาชนใช้ประโยชน์ร่วมกันนะครับ เช่น หนองมูลตะกั่ว ซึ่งเป็นที่ออกกำลังกายซึ่งตรงนี้เราได้ส่งเจ้าหน้าที่ออกไปตัดหญ้าอยู่เรื่อยๆ นะครับนี่คือเรื่องร้องเรียนการบริการทั่วๆ ไปของประชาชนนะครับ สำหรับตรงนี้ท่านนายกได้วางเจ้าหน้าที่มาดูแลตรงนี้อย่างเต็มที่ และก็ขอฝากท่านสมาชิกสภาทุกท่านในฐานะเป็นตัวแทนประชาชนในพื้นที่เรานะครับของแต่ละเขต ถ้าท่านเห็นตรงไหนที่ให้เราไปทำไปหรือไปซ่อมตรงนี้ช่วยเป็นหูเป็นตาและแจ้งเข้ามาได้นะครับ ส่วนอีกเรื่องเป็นเรื่องสุดท้ายที่จะนำแจ้งและปรึกษาในตรงนี้ก็คือหลังจากเสร็จสิ้นงานวันเด็กเราก็จะมีกิจกรรมใหญ่อยู่กิจกรรมหนึ่งนะครับของเทศบาลตำบลคึกคัก ก็คือเทศกาลสงกรานต์ ซึ่งเราได้จัดมาทุกปีแต่ละปีเราจะจัดที่ทางเข้าเรือ ต.813 ซึ่งเป็นถนนสายในอีกซีกนะครับซึ่งปีนี้ผมก็ขอปรึกษานะครับว่าเพื่อเป็นการลดปัญหาของการจราจรที่ว่าติดยาวมากและก็อุบัติเหตุ คิดว่าปีนี้เราจะมูฟ เราจะเปลี่ยนสถานที่จัดนะครับอาจจะย้ายเข้าไปจัดในทางเข้า เรือ ต.813 ก็คือตรงนั้นนะครับแต่เวทีจะตั้งบนสะพานที่เดินไปเรือ ต.813หันหน้ามาทางถนน ส่วนตรงนั้นเราก็จะมูฟ ออกเพื่อเป็นการแก้ปัญหาเรื่องการจราจร เพราะว่าบางครั้งเราทำตรงนี้ชาวบ้านอีกกลุ่มเขาเดือดร้อนเราก็จะหาวิธีดูนะครับ ซึ่งตรงนี้เดี๋ยวโอกาสหน้าจะขอนำปรึกษาอีกทีนะครับ สำหรับผมก็มีเรื่องที่จะชี้แจงในที่ประชุมสภาแค่นี้นะครับ ขอบคุณครับ

นายเสน่ห์ (ประธานสภาฯ) ในเมื่อสมาชิกไม่มีเรื่องเสนออื่นๆ ในระเบียบวาระที่ 6 ผมก็ขอปิดการประชุมครับ ขอบคุณทุกท่านครับ

ปิดประชุม เวลา ๑1.๓๐ น.

(ลงชื่อ) บันทึกรายงานการประชุม

(นายอนิวรรตน์ ไชยรัตน์ธนโชค)

ตำแหน่ง เลขานุการสภาเทศบาล

**----------------------------------------------------**

**คณะกรรมการตรวจรายงานการประชุม**

(ลงชื่อ) กรรมการ

(นายสมคิด หมื่นกล้า)

ตำแหน่ง สมาชิกสภาเทศบาลเขต ๑

(ลงชื่อ) กรรมการ

(นายอุดม ตันเก่ง)

ตำแหน่ง สมาชิกสภาเทศบาลเขต ๑

(ลงชื่อ) กรรมการ

(นายสมญา นพฤทธิ์)

ตำแหน่ง สมาชิกสภาเทศบาลเขต ๒

#### สภาเทศบาลตำบลคึกคัก ได้รับรองรายงานการประชุมสภา สมัย สามัญ สมัยที่ 4 ครั้งที่ 1/๒๕61 แล้ว เมื่อครั้งประชุมสภา สมัย.......... สมัยที่ ......... ครั้งที่ ......./........... เมื่อวันที่ ................................. ณ. ........................

(ลงชื่อ) ประธานสภาเทศบาลตำบลคึกคัก

( นายเสน่ห์ บุญน้อย )

ตำแหน่ง ประธานสภาเทศบาลตำบลคึกคัก

------------------------------------------------